smcproject/ml-wiki-sentences huggingface dataset:
പുരാതന ഈജിപ്ഷ്യൻ സാമ്രാജ്യത്തിന്റെ പ്രതാപകാലഘട്ടമായ ന്യൂ കിങ്ങ്ഡത്തിലെ ഏറ്റവും പ്രതാപിയും പ്രശസ്തനും അധികാരവുമുണ്ടായിരുന്ന ഫറോവയായി രാംസെസ്സ് രണ്ടാമനെ കണക്കാക്കുന്നു.
അദ്ദേഹത്തിന്റെ പിൻഗാമികളും പിൽക്കാല ഈജിപ്തുകാരും അദ്ദേഹത്തെ മഹാനായ പിതാമഹൻ എന്ന് വിളിച്ചു.
ഈജിപ്തിന്റെ ആധിപത്യമുറപ്പിക്കാനായി കാനാനിലേയ്ക്കും സമീപ പ്രദേശങ്ങളിലേക്കും അനേകം സൈനിക പര്യവേഷണങ്ങൾ നടത്തിയിരുന്നു.
പതിനാലാം വയസ്സിൽ രാംസെസ്സിനെ പിതാവ് സെറ്റി ഒന്നാമൻ യുവരാജാവായി നിയമിച്ചു.
കൗമാരത്തിന്റെ അവസാന കാലഘട്ടത്തിൽ സിംഹാസനത്തിലെത്തിയെന്ന് വിശ്വസിക്കുന്ന രാംസെസ്സ് ബി.സി.ഇ  1279 മുതൽ ബി.സി.ഇ  1313 വരെ നീണ്ട അറുപത്താറു വർഷം ഈജിപത്  ഭരിച്ചു.
അദ്ദേഹം 99 വയസ്സ് വരെ ജീവിച്ചിരുന്നതായി പറയപ്പെടുന്നു എങ്കിലും തൊണ്ണൂറാമത്തെയോ തൊണ്ണൂറ്റൊന്നാമത്തെയോ വയസ്സിൽ മരണപ്പെട്ടിരിക്കാനാണ് കൂടുതൽ സാധ്യത.
അദ്ദേഹത്തിന്റെ മരണ ശേഷം  1881ന്  ശരീരം രാജാക്കന്മാരുടെ താഴ്‌വരയിൽ നിന്നും  കണ്ടെടുക്കുകയും  ചെയ്തു.
രാംസെസ്സ് രണ്ടാമന്റെ മമ്മി ഇപ്പോൾ കെയ്റോ മ്യൂസിയത്തിൽ പ്രദർശനത്തിലാണ്.
പാലായന കഥയിലെ ഫറോവ
ബൈബിളിലും ഖുറാനിലും പ്രതിപാദിക്കപ്പെടുന്ന ഫറോവ രാംസെസ്സ് രണ്ടാമനാണ് എന്നൊരു പ്രചാരണം നിലവിലുണ്ടെങ്കിലും ഇതിനു ചരിത്രപരമായ തെളിവുകൾ ഒന്നും ഇതുവരെ കണ്ടെത്തിയിട്ടില്ല.1974_ൽ ഫംഗസ് ബാധ കണ്ടെത്തിയ തുടർന്നുണ്ടായ പരിശോധനയിൽ കഴുത്തിനകത്ത് മരക്കഷ്ണം വെച്ച് എംബാം ചെയ്തതും കണ്ടെത്തി.
മൃതശരീരം കേടുവരാതിരിക്കാൻ ശാസ്ത്രീയമായി എംബാം ചെയ്തതിനാൽ മതസാഹിത്യങ്ങൾ അവകാശപ്പെടുന്ന പ്രകൃത്യാ സംരക്ഷിക്കപ്പെട്ടു എന്ന വാദം തെറ്റാണെന്ന് നിരീക്ഷിക്കുന്നു .
ഇതും കൂടി കാണുക ഹാഷെപ്സുറ്റ് അവലംബം 1 2 Clayton (1994) p. 146 1 2 3 Tyldesly (2001) p. xxiv ↑ ↑ ↑ ↑ "Ramesses the Great".
Retrieved 2008-05-15
ആമസോൺ പ്രൈം Amazon Prime Amazon Prime
കോം വരിക്കാർക്കുള്ള ഒരു പ്രത്യേക സേവനമാണ് ആമസോൺ പ്രൈം .
പണമടച്ച് ഈ സേവനത്തിന്റെ വരിക്കാരാവുന്നവർക്ക് രണ്ടു ദിവസത്തിനകം അവർ വെബ്‌സൈറ്റിൽ നിന്ന് വാങ്ങിയ ഉൽപന്നങ്ങൾ ലഭിക്കും.
കൂടാതെ വീഡിയോ/സംഗീത സ്‌ട്രീമിംഗ്‌ സൗകര്യവും ലഭിക്കും.
ഏപ്രിൽ 2017 ലെ ഇന്റലിജൻസ് റിസർച്ച് പാർട്ട്ണേഴ്സിന്റെ കണക്കനുസരിച്ച് ആമസോൺ പ്രൈമിന് 80 ദശലക്ഷം വരിക്കാരുണ്ട്.
2005 ൽ അമേരിക്കയിൽ ഈ സേവനം നിലവിൽ വന്നു.
2007 ൽ ജർമനി , ജപ്പാൻ , യുണൈറ്റഡ് കിങ്ഡം എന്നിവിടങ്ങളിൽ പ്രൈം സേവനം ലഭ്യമാക്കി.
ഫ്രാൻസിൽ 2008 ലും, ഇറ്റലിയിൽ 2011 ലും, കാനഡയിൽ 2013 ലും , ഇന്ത്യയിൽ ജൂലൈ 2016 ലും , മെക്സിക്കോയിൽ മാർച്ച്  2017 നും ഈ സേവനം അവതരിപ്പിച്ചു.
കാളികാവ് ശ്രീ ഭഗവതി ക്ഷേത്രം ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മലപ്പുറം ജില്ലയിലെ മഞ്ചേരി പട്ടണത്തിനു സമീപം മേലാക്കം എന്ന സ്ഥലത്താണ് കാളികാവ് ശ്രീ ഭഗവതി ക്ഷേത്രം സ്ഥിതിചെയ്യുന്നത്.
കേരളത്തിൽ ഏറ്റവും അധികം കളംപാട്ട് നടക്കുന്ന ക്ഷേത്രം എന്ന ഖ്യാതിയും ഈ ഭഗവതി ക്ഷേത്രത്തിനുണ്ട് .
ഒരു ബ്രാഹ്മണനാണ് ഈ ക്ഷേത്രം പണികഴിപ്പിച്ചത് എന്നാണ് ഐതിഹ്യം.
പണ്ട് ഈ ക്ഷേത്രം ഒരു ശാസ്താക്ഷേത്രമായിരുന്നു എന്നാണ് പഴമക്കാർ‌ പറയുന്നത് .
അക്കാലത്ത് ഒരു ദിവസം തളിപ്പറമ്പിലുള്ള ചെമ്മലാശ്ശേരി മനയിൽ‌ നിന്നും ഒരു നമ്പൂതിരി മഞ്ചേരിയിൽ‌ എത്തി.
കാൽ‌ നടയായിട്ടായിരുന്നു അദ്ദേഹത്തിൻ യാത്ര.
ക്ഷേത്രത്തിലേക്ക് തിരിയുന്ന മേലാക്കം എന്ന സ്ഥലത്തെത്തിയപ്പോൾ‌ കുറച്ചാളുകൾ അവിടെയിരുന്ന് ചീട്ട് കളിക്കുന്നത് കണ്ടു, താനൊരു വഴിപോക്കനാണെന്നും കുളിച്ച് സന്ധ്യാവന്ദനം നടത്താൻ‌ പറ്റിയ ക്ഷേത്രം വല്ലതും അടുത്തുണ്ടോ എന്നും അവരോട് ചോദിച്ചു.
കളിയിൽ‌ മുഴുകിയ അവർ‌, ഇവിടെ നിന്നും അര കി.
മീ പോയാൽ‌ ഒരു സ്ഥലമുണ്ടെന്നും,അവിടെ നിന്ന് “കാളീ“ എന്ന് മൂന്ന് പ്രാവശ്യം വിളിച്ചാൽ‌ മതി എന്നും പറഞ്ഞ് പരിഹാസത്തോടെ ആ ഭക്തനെ  യാത്രയാക്കി. പാവം ബ്രാഹ്മണൽ‌ പറഞ്ഞ സ്ഥലത്തെത്തിയപ്പോൾ‌ ”കാളീ“ എന്ന് മൂന്ന് പ്രാവശ്യം വിളിച്ചു.
പെട്ടെന്ന് വിളീകേട്ടിട്ടെന്നവണ്ണം ഒരു സ്ത്രീ അയാളുടെ അരികിലെത്തി.
അവർ‌ അയാൾക്ക് കുളം കാണിച്ച് കൊടുക്കുകയും സന്ധ്യാവന്ദനത്തിനു ശേഷം ഭക്ഷണം നൽകുകയും പിന്നീട് ഉറങ്ങാനുള്ള സൗകര്യവും ചെയ്തുകൊടുത്തു.
പുലരാൻ‌ ഏഴരനാഴികയുള്ളപ്പോൾ കുളിയും തേവാരവും കഴിഞ്ഞ് ഇവിടെ നിന്നും പൊയ്ക്കൊള്ളുവാനും പോകാൻ‌ നേരത്ത് പറയണമെന്നും ആ  സ്ത്രീ നിർദ്ദേശിച്ചു.
യാത്രചോദിക്കാനെത്തിയ അയാളോട് ആ സ്ത്രീ ഒരു പിടി കുരുമുളക് ഏൽപ്പിച്ചു എന്നിട്ട് ഇങ്ങോട്ട് പോരാൻ‌ വഴി പറഞ്ഞ് കൊടുത്തവർ‌ ഇരുന്ന സ്ഥലത്ത് അത് വിതറണമെന്നും നിർദ്ദേശിച്ചു.
അപ്രകാരം ചെയ്തുകൊണ്ട് അയാൽ‌ മടങ്ങിപ്പോവുകയും ചെയ്തു.
വളരെ നാളുകൽക്കുശേഷം ബ്രാഹ്മണൻ‌ വീണ്ടും ഈ പ്രദേശത്ത് വന്നപ്പോഴാണ് അറിയാൻ‌ കഴിഞ്ഞത്- പണ്ട് തന്നെ പരിഹസിച്ചവരെല്ലാം വസൂരി വന്ന് മരണമടയുകയായിരുന്നു എന്ന്.
ദേവീ ദർശ്ശനമാണ് തനിക്കുണ്ടായത് എന്ന് മനസ്സിലാക്കിയ ആ ഭക്തൻ ‌ പിൽക്കാലത്ത് ഇവിടെ ക്ഷേത്രം പണികഴിപ്പിക്കുകയായിരുന്നു എന്നാണ് വിശ്വാസം.
ദേവി കിഴക്കോട്ട് ദർശ്ശനാമായിട്ടാണ് ഇരിക്കുന്നത്, ദേവവൃക്ഷം ക്ഷേത്രപരിസരത്ത് തന്നെയുണ്ട്.
ചുറ്റമ്പലത്തിനുള്ളിലേക്കിറങ്ങിയാൽ‌ താഴ്ചയിലാണ് ക്ഷേത്രം സ്ഥിതി ചെയ്യുന്നത്, നാലമ്പലവും നടശ്ശാലയും മുഖമണ്ഡപവും എല്ലാം തന്നെ പുരാതന വാസ്തുശില്പ മാതൃകയിൽ‌ പണിതീർത്തവയാണ് .
ക്ഷേത്രത്തിന് ഇടതുവശത്തായിട്ടാണ് പാട്ട്പുര സ്ഥിതി ചെയ്യുന്നത്.
ക്ഷേത്രത്തിന് വടക്ക് പടിഞ്ഞാറ് ഭാഗത്തായിട്ടാണ് കുളം.
ഉപദേവൻമാർ‌
നാലമ്പലത്തിനു പുറത്ത് പടിഞ്ഞാറോട്ട് ദർശ്ശനമായി അയ്യപ്പനും കിഴക്കോട്ട് ദർശനമായി ഗണപതിയും സ്ഥിതി ചെയ്യുന്നു.
പൂജാവിധികർ‌
മൂന്നു നേരമാണ് ഇവിടെ പൂജയുള്ളത് പ്രധാനവഴിപാടുകൾ‌
അഭീഷ്ട കാര്യസിദ്ധിക്കായി ഭക്തർ‌ വഴിപാടായി ഉദയാസ്തമന പൂജ നടത്തി വരുന്നു.
കളംപാട്ടാണ് ഇവിടത്തെ പ്രധാന വഴിപാട്, കാളികാവ് ഭഗവതി ക്ഷേത്രത്തിലെ കളംപാട്ട് ഏറെ പ്രസിദ്ധമാണ് .
വർഷത്തിൽ‌ പത്ത് ദിവസമൊഴികെ എല്ലാദിവസവും കളംപാട്ട് നടക്കുന്ന ഏക ക്ഷേത്രമാണിത് .
കളംപാട്ട് ഉത്സവങ്ങൾ‌ വിശേഷദിവസങ്ങൽ‌
ചൊവ്വ, വെള്ളി, പൗർണമി, അമാവാസി, നവരാത്രി, ഭരണി നാളുകൾ വിശേഷമാണ്.
ക്ഷേത്രത്തിൽ‌ എത്തിച്ചേരാൻ‌ അവലംബം
1 ↑ പെരിനാട് സദാനന്ദൻ‌ പിള്ള: മലയാളത്തിലെ മഹാക്ഷേത്രങ്ങൾ‌
2 ↑ഡോ.
കെ. ബാലകൃഷ്ണ വാര്യർ‌: അനുഷ്ഠാനവിജ്ഞാനകോശം
കോം ഇംഗ്ലീഷ് വിലാസം https://ml.wikipedia.org/wiki/Amazon
ആമസോൺ..
കോം, ഇങ്ക്.
(/ˈæməzɒn/ AM-ə-zon) ഇ-കൊമേഴ്‌സ്, ക്ലൗഡ് കമ്പ്യൂട്ടിംഗ് , ഡിജിറ്റൽ സ്ട്രീമിംഗ്, ആർട്ടിഫിഷ്യൽ ഇന്റലിജൻസ് എന്നിവയിൽ ശ്രദ്ധ കേന്ദ്രീകരിക്കുന്ന ഒരു അമേരിക്കൻ മൾട്ടിനാഷണൽ ടെക്‌നോളജി കമ്പനിയാണ്.
" ലോകത്തിലെ ഏറ്റവും സ്വാധീനമുള്ള സാമ്പത്തിക സാംസ്കാരിക ശക്തികളിൽ ഒന്ന് " എന്ന് ഇത് പരാമർശിക്കപ്പെടുന്നു, ലോകത്തിലെ ഏറ്റവും മൂല്യവത്തായ ബ്രാൻഡുകളിലൊന്നാണിത്.
ആൽഫബെറ്റ് , ആപ്പിൾ , മെറ്റാ, മൈക്രോസോഫ്റ്റ് എന്നിവയ്‌ക്കൊപ്പം വലിയ അഞ്ച് അമേരിക്കൻ വിവര സാങ്കേതിക കമ്പനികളിൽ ഒന്നാണിത്.
കോം വാഷിംഗ്‌ടണിലെ സിയാറ്റിൽ ആസ്ഥാനമായുള്ള ഒരു ഈ-കോമേഴ്സ്‌ കമ്പനിയാണ്‌.
ഇന്റർനെറ്റുവഴി വ്യാപാരം നടത്തിയ ആദ്യകമ്പനികളിലൊന്നാണ്‌ ആമസോൺ.
1990-കളിലെ ഡോട്‌.
കോം ബൂമിനെ നയിച്ച പ്രധാന കമ്പനികളിലൊന്നും ആമസോണാണ്‌.
ഡോട്‌.
കോം ബൂമിന്റെ തകർച്ചക്കുശേഷം ആമസോണിന്റെ വാണിജ്യമാതൃക(business model)-യുടെ കാര്യശേഷിയെക്കുറിച്ച്‌ സംശയങ്ങളുയർന്നു.
എന്നിട്ടും ആമസോൺ.
കോം ആദ്യ വാർഷികലാഭം 2003-ഇൽ രേഖപ്പെടുത്തി.
1994-ഇൽ ജെഫ്‌ ബെസോസ്‌ സ്ഥാപിച്ച ആമസോൺ.
കോം ഒരു ഓൺലൈൻ പുസ്തകശാലയായി ആരംഭിച്ച്‌ വളരെ വേഗം ഡിവിഡി, സീഡി, കമ്പ്യൂടർ സോഫ്റ്റ്‌വെയർ, വീഡിയോ ഗെയിംസ്‌, തുണിത്തരങ്ങൾ, കളിപ്പാട്ടങ്ങൾ, ഭക്ഷണവസ്തുക്കൾ മുതലായവയുടെയും ഓൺലൈൻ വ്യാപാരത്തിൽ ഏർപ്പെട്ടു.
1994 -ൽ ബെസോസ്‌ ആമസോൺ.
കോം ആരംഭിക്കുന്നത്‌ ഇന്റർനെറ്റിൽനിന്നും അതുവരെ താൻ ലാഭംകൊയ്തില്ലല്ലോ എന്ന കുറ്റബോധത്തിൽനിന്നുമാണ്‌.
ആമസോൺ കഡാബ്ര.
കോം എന്ന പേരിൽ ഒരു ഓൺലൈൻ പുസ്തകശാലയായാണ്‌ തുടങ്ങിയത്‌.
ഏറ്റവും വലിയ ഗ്രന്ഥവിൽപനശാലകൾക്കുപോലും 200000-ത്തോളം പുസ്തകങ്ങളേ കൈകാര്യം ചെയ്യാൻ കഴിയുമായിരുന്നുള്ളൂ.
അതേസമയം, ഓൺലൈൻ പുസ്തകവിൽപ്പനശാലകൾക്ക്‌ ഇതിലും വളരെക്കൂടുതൽ കൈകാര്യം ചെയ്യാൻ സാധിക്കും.
ബെസോസ്‌ പിന്നീട്‌ ഇതിനെ ലോകത്തിലെ ഏറ്റവും വലിയ നദിയായ ആമസോൺ എന്ന അർത്ഥത്തിൽ പുനർനാമകരണം ചെയ്തു.
ആമസോണിന്റെ ആദ്യ വാണിജ്യമാതൃക വളരെ വിചിത്രമായിരുന്നു: ആദ്യ നാലഞ്ചു വർഷത്തേക്ക്‌ ലാഭപ്രതീക്ഷയില്ല.
എന്നാൽ ഈ നയം കാര്യക്ഷമമായിരുന്നു.
മറ്റു കമ്പനികൾ ഡോട്‌.
കോം ബൂമിൽ അനവധി മടങ്ങു ലാഭം കൊയ്തപ്പോൾ ആമസോൺ സാവധാനത്തിലാണ്‌ വളർന്നത്‌.
അതുപോലെ ഈ കമ്പനികൾ തകർന്നപ്പോൾ ആമസോൺ പിടിച്ചുനിൽക്കുകയും പിന്നീട്‌ ലാഭത്തിലേക്കു വളരുകയും ചെയ്തു.
ഓൺലൈൻ ഷോപ്പിംഗ്‌ പ്രചരിപ്പിക്കുന്നതിൽ നിർണായക പങ്കുവഹിച്ച ആമസോൺ സ്ഥാപകൻ ബെസോസിനെ ' ടൈം മാഗസിൻ ' 1999-ലെ വ്യക്തിയായി തെരഞ്ഞെടുത്തു.
ചരിത്രം യുണൈറ്റഡ് സ്റ്റേറ്റ്സിന് പുറത്തുള്ള കമ്പനിയുടെ ഏറ്റവും വലിയ കാമ്പസ് 2019 സെപ്റ്റംബറിൽ ഇന്ത്യയിലെ ഹൈദരാബാദിൽ ഉദ്ഘാടനം ചെയ്തു.
ജെഫ് ബെസോസ് 1994 ജൂലൈയിൽ ആമസോൺ സ്ഥാപിച്ചു.
സാങ്കേതിക കഴിവുകൾ ഉള്ള മൈക്രോസോഫ്റ്റ് സ്ഥിതിചെയ്യുന്നതിനാലാണ്  അദ്ദേഹം സിയാറ്റിൽ തിരഞ്ഞെടുത്തത്.
1997 മെയ് മാസത്തിൽ സംഘടന പബ്ലിക്കായി.
1998 ൽ കമ്പനി സംഗീതവും വീഡിയോകളും വിൽക്കാൻ തുടങ്ങി, അക്കാലത്ത് യുണൈറ്റഡ് കിംഗ്ഡത്തിലെയും ജർമ്മനിയിലെയും പുസ്തകങ്ങളുടെ ഓൺലൈൻ വിൽപ്പനക്കാരെ സ്വന്തമാക്കി അന്താരാഷ്ട്രതലത്തിൽ പ്രവർത്തനം ആരംഭിച്ചു.
അടുത്ത വർഷം, മറ്റ് ഗെയിമുകൾക്ക് പുറമേ വീഡിയോ ഗെയിമുകൾ, ഉപഭോക്തൃ ഇലക്ട്രോണിക്സ്, ഹോം-ഇംപ്രൂവ്മെന്റ് ഇനങ്ങൾ, സോഫ്റ്റ്വെയർ, കളിപ്പാട്ടങ്ങൾ എന്നിവയും വിറ്റു.
2002 ൽ കോർപ്പറേഷൻ ആമസോൺ വെബ് സർവീസ്സ് (എഡബ്ല്യുഎസ്) ആരംഭിച്ചു, ഇത് വെബ്‌സൈറ്റിന്റെ ജനപ്രീതി വർദ്ധിപ്പിക്കുന്നതിന്റെ ഭാഗമായി, ഇന്റർനെറ്റ് ട്രാഫിക് പാറ്റേണുകൾ, വിപണനക്കാർക്കും ഡെവലപ്പർമാർക്കും മറ്റ് സ്ഥിതിവിവരക്കണക്കുകൾ എന്നിവയെക്കുറിച്ചുള്ള ഡാറ്റ നൽകി.
2006 ൽ കമ്പ്യൂട്ടർ പ്രോസസ്സിംഗ് പവർ വാടകയ്‌ക്കെടുക്കുന്ന ഇലാസ്റ്റിക് കമ്പ്യൂട്ട് ക്ലൗഡ് (ഇസി 2), ഇൻറർനെറ്റ് വഴി ഡാറ്റ സംഭരണം വാടകയ്‌ക്കെടുക്കുന്ന സിമ്പിൾ സ്റ്റോറേജ് സർവീസ് (എസ് 3) എന്നിവയടങ്ങുന്ന എഡബ്ല്യുഎസ്(AWS) പോർട്ട്‌ഫോളിയോ ഈ ഓർഗനൈസേഷനെ വളർത്തി.
ഉത്പന്നങ്ങളും സേവനങ്ങളും
ബുക്ക്, ഡിവിഡി, മ്യൂസിക് സിഡി, സോഫ്റ്റ്‌വെയർ, വസ്ത്രങ്ങൾ, കുട്ടികൾക്കായുള്ള ഉത്പന്നങ്ങൾ, ഇലക്ട്രോണിക് ഉപകരണങ്ങൾ, സൗന്ദര്യവർധക വസ്തുക്കൾ, ആഭരണങ്ങൾ, സംഗീത-കായിക ഉപകരണങ്ങൾ എന്നിവ ആമസോൺ.
കോമിൽ ലാഭമാണ്.
ഇവ കൂടാതെ ആമസോൺ പ്രൈം , ആമസോൺ വെബ് സർവീസസ്, അലക്സാ, ആപ്പ് സ്റ്റോർ, ആമസോൺ ഡ്രൈവ്, കിൻഡിൽ , ഫയർ ടാബ്ലറ്റ്, ഫയർ ടീവി, കിൻഡിൽ സ്റ്റോർ എന്നീ സേവനങ്ങളും ആമസോൺ.
കോം ലഭ്യമാക്കിയിരിക്കുന്നു.
ഇന്ത്യയിൽ "ആമസോൺ.ഇൻ" എന്ന വിലാസത്തിൽ വെബ്സൈറ്റ് പ്രവർത്തനമാരംഭിച്ചു.
ഡയറക്ടർ ബോർഡ് 2016ൽ ആമസോൺ സ്ഥാപകൻ ജെഫ് ബെസോസ്
2020 സെപ്തംബർ വരെ, ആമസോണിന്റെ ഡയറക്ടർ ബോർഡ് ഇതാണ്: ജെഫ് ബെസോസ്, എക്സിക്യൂട്ടീവ് ചെയർമാൻ, ആമസോൺ.
ആൻഡി ജാസി, ആമസോൺ ഡോട്ട് കോം, ഇൻക് പ്രസിഡന്റും സിഇഒയുമാണ്.
കീത്ത് ബി അലക്സാണ്ടർ, അയൺനെറ്റ് സൈബർ സെക്യൂരിറ്റിയുടെ സിഇഒ, മുൻ എൻഎസ്എ ഡയറക്ടർ റോസലിൻഡ് ബ്രൂവർ, ഗ്രൂപ്പ് പ്രസിഡന്റും സ്റ്റാർബക്സ് സിഒഒയും ജാമി ഗോറെലിക്ക്, അദ്ദേഹത്തിന്റെ  ബിസിനസ്സ് പങ്കാളി, വിൽമർ കട്ട്ലർ പിക്കറിംഗ് ഹെയ്ൽ ആൻഡ് ഡോർ ഡാനിയൽ പി. ഹട്ടൻലോച്ചർ, മസാച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ഷ്വാർസ്മാൻ കോളേജ് ഓഫ് കമ്പ്യൂട്ടിംഗിന്റെ ഡീൻ ജൂഡി മഗ്രാത്ത്, മുൻ സിഇഒ, എംടിവി നെറ്റ്‌വർക്ക്സ് ഇന്ദ്ര നൂയി, പെപ്‌സികോ മുൻ സിഇഒ ജോൺ റൂബിൻസ്റ്റീൻ, മുൻ ചെയർമാനും സിഇഒയും, പാം, ഇങ്ക്.
റീഡേഴ്‌സ് ഡൈജസ്റ്റ് അസോസിയേഷൻ മുൻ ചെയർമാനും സിഇഒയുമായ തോമസ് ഒ.റൈഡർ പാറ്റി സ്റ്റോൺസിഫർ, പ്രസിഡന്റും സിഇഒയും, മാർത്താസ് ടേബിൾ വെൻഡൽ പി. വീക്സ്, ചെയർമാനും പ്രസിഡന്റും സിഇഒയും, കോർണിംഗ് ഇൻക്.
അവലംബം ↑ ↑ ↑ ↑ ↑ ↑ ↑ ↑ ↑ The David Rubenstein Show: Jeff Bezos , Bloomberg Markets and Finance, September 19, 2018
ബോറിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Boric_acid
ബോറോണിന്റെ ഒരു ലൂയിസ് അമ്ലം ആണ് ബോറിക് ആസിഡ്.
hydrogen borate , boracic acid , orthoboric acid എന്നീ പേരുകളിലും ഇത് അറിയപ്പെടുന്നു.
രാസ സൂത്രം : H 3 B O 3 (B(OH) 3 )
ജലത്തിൽ ലയിക്കുന്ന ഇത് നിറമില്ലാത്ത പരലുകളായോ വെളുത്ത പൊടിയായോ കാണപ്പെടുന്നു.
ധാതുരൂപത്തിൽ ഇത് Sassolite എന്ന് വിളിക്കപ്പെടുന്നു.
പ്രകൃതിയിലെ സാന്നിദ്ധ്യം
അഗ്നിപർവ്വത പ്രദേശങ്ങളിൽ ബോറിക് ആസിഡ് രൂപത്തിലോ sassolite രൂപത്തിലോ കാണപ്പെടുന്നു.
കടൽജലത്തിലും സസ്യ ശരീരത്തിലും ഇതിന്റെ സാന്നിദ്ധ്യമുണ്ട് .
കൃത്രിമമായി ആദ്യമായി നിർമ്മിച്ചത് വില്യം ഹോം ബെർഗ് ( 1652-1715) ആണ്.
ബോറാക്സ് മിനറൽ ആസിഡുകളുമായി പ്രവർത്തിപ്പിച്ചായിരുന്നു നിർമ്മാണം.
തിളച്ച ജലത്തിൽ ലയിക്കുന്നു.
170 °C നു മുകളിൽ ചൂടാക്കിയാൽ, ഇത് വിഘടിച്ച് മെറ്റാബോറിക് ആസിഡ് ഉണ്ടാവുന്നു.
H 3 BO 3 → HBO 2 + H 2 O ഘടന
സ്വീറ്റ്ഹാർട്ട് റോളണ്ട് ഇംഗ്ലീഷ് വിലാസം https://ml.wikipedia.org/wiki/Sweetheart_Roland
ബ്രദേഴ്സ് ഗ്രിം (KHM 56) ശേഖരിച്ച ഒരു ജർമ്മൻ യക്ഷിക്കഥയാണ് സ്വീറ്റ്ഹാർട്ട് റോളണ്ട് ( ജർമ്മൻ : Der Liebste Roland).
ഇത് നിരവധി ആർനെ-തോംസൺ തരങ്ങളെ സംയോജിപ്പിക്കുന്നു: ടൈപ്പ് 1119, മന്ത്രവാദിനി സ്വന്തം കുട്ടികളെ കൊല്ലുന്നു; ടൈപ്പ് 313A, പെൺകുട്ടി നായകനെ ഓടിപ്പോകാൻ സഹായിക്കുന്നു; 884 എന്ന ടൈപ്പ്, മറന്നുപോയ പ്രതിശ്രുതവധു.
രണ്ടാമത്തെ തരത്തിലുള്ള മറ്റുള്ളവയിൽ ദി മാസ്റ്റർ മെയ്ഡ് , ദി വാട്ടർ നിക്‌സി , നിക്‌സ് നൗട്ട് നതിംഗ് , ഫൗണ്ട്‌ലിംഗ്-ബേർഡ് എന്നിവ ഉൾപ്പെടുന്നു.
മൂന്നാമത്തെ തരത്തിലുള്ള മറ്റുള്ളവയിൽ ദി ട്വൽവ് ഹണ്ട്സ്മാൻ , ദി ട്രൂ ബ്രൈഡ് എന്നിവ ഉൾപ്പെടുന്നു.
ദ ടു കിംഗ്സ് ചിൽഡ്രൻ , ഇത് പോലെ, 313A, 884 തരങ്ങൾ കൂട്ടിച്ചേർക്കുന്നു.
ഒരു ദുഷ്ട മന്ത്രവാദിനിക്ക് അവൾ സ്നേഹിച്ച ഒരു ദുഷ്ട മകളും അവൾ വെറുക്കുന്ന ഒരു നല്ല വളർത്തുമകളും ഉണ്ടായിരുന്നു.
ഒരു ദിവസം, മന്ത്രവാദിനി വളർത്തുമകളെ രാത്രിയിൽ കൊല്ലാൻ തീരുമാനിച്ചു.
മകളോട് അവൾ മതിലിനോട് ചേർന്ന് കിടക്കുന്നുണ്ടെന്നും  അവളുടെ വളർത്തുമകൾ കട്ടിലിന്റെ മുൻവശത്ത് കിടക്കുന്നുണ്ടെന്നും  ഉറപ്പാക്കാൻ പറഞ്ഞു.
വളർത്തുമകൾ ഇത് കേട്ടു, അവളുടെ രണ്ടാനമ്മ ഉറങ്ങിയ ശേഷം അവൾ അവരുടെ സ്ഥലങ്ങൾ മാറ്റി.
പകരം മന്ത്രവാദിനി സ്വന്തം മകളെ കൊന്നു, വളർത്തുമകൾ എഴുന്നേറ്റു തന്റെ പ്രണയിനിയായ റോളണ്ടിന്റെ അടുത്തേക്ക് പോയി.
എന്താണ് സംഭവിച്ചതെന്നും അവർക്ക് ഓടിപ്പോകേണ്ടിവന്നുവെന്നും പറഞ്ഞു.
മന്ത്രവാദിനിയുടെ മാന്ത്രിക വടി അവർ എടുക്കണമെന്ന് റോളണ്ട് പറഞ്ഞു.
മൂന്ന് തുള്ളി രക്തം അവശേഷിപ്പിച്ചുകൊണ്ട് രണ്ടാനമ്മ അത് എടുക്കാൻ തിരിച്ചുപോയി.
രാവിലെ, മന്ത്രവാദിനി വിളിച്ചപ്പോൾ, രക്തത്തുള്ളികൾ അവൾക്ക് ഉത്തരം നൽകി, പക്ഷേ ശബ്ദം കേട്ടിടത്ത് മകളെ കാണാൻ കഴിയാതെ വന്നപ്പോൾ, അവൾ കിടപ്പുമുറിയിൽ ചെന്ന് മരിച്ചുപോയ മകളെ കണ്ടു.
റാഗിംഗ്, അവൾ ഏഴു ലീഗ് ബൂട്ടുകളിൽ അവരുടെ പിന്നാലെ പുറപ്പെട്ടു.
പുറംകണ്ണികൾ Sweetheart Roland Archived 2020-02-21 at the Wayback Machine .
ക്യൂബൻ പുള്ളിത്തവള ഇംഗ്ലീഷ് വിലാസം https://ml.wikipedia.org/wiki/Cuban_Spotted_Toad
ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് ക്യൂബൻ പുള്ളിത്തവള ( ഇംഗ്ലീഷ് : Cuban Spotted Toad ).
ഇവയെ കൂടുതലായും ക്യൂബയിലാണ് കാണാറുള്ളത്.
ഈർപ്പം കൂടുതലുള്ള ചെറുകാടുകൾ, വെള്ളക്കെട്ടുകൾ, അരുവികൾ എന്നിവിടങ്ങളാണ് ഇവയുടെ ആവാസസ്ഥലം.
ബുഫൊ ജനുസ്സിലുള്ള ഇവയുടെ ശാസ്ത്രീയനാമം ബുഫൊ ടാലഡൈ (Bufo Taladai) എന്നാണ്.
അവലംബം Hedges, B. Díaz, L. 2004.
Bufo taladai .
Bufo taladai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫ്രെഡറിക്ക് മോസ് ഇംഗ്ലീഷ് വിലാസം https://ml.wikipedia.org/wiki/Friedrich_Mohs
ഒരു ജർമ്മൻ ഭൂവിജ്ഞനും ധാതുശാസ്ത്രജ്ഞനുമായിരുന്നു കാൾ ഫ്രെഡറിക്ക് ക്രിസ്റ്റ്യൻ മോസ്സ് (ജീവിതകാലം: 29 ജനുവരി 1773 – 29 സെപ്റ്റംബർ 1839) ഔദ്യോഗികജീവിതം
ജർമനിയിലെ ജേർൻറോഡിൽ ജനിച്ച മോസ് ഹാൾ സർവകലാശാലയിൽ ഭൗതികശാസ്ത്രവും രസതന്ത്രവും കണക്കും പഠിച്ചു.
സാക്സണിയിലെ ഖനന അക്കാദമിയിലും അദ്ദേഹം പഠിച്ചു.
പഠനം പൂർത്തിയാക്കിയ മോസ് 1801ൽ ഒരു ഖനിയിൽ ഫോർമാനായി ജോലി സ്വീകരിച്ചു.
1802ൽ അദ്ദേഹം താമസം ഓസ്ട്രിയയിലേക്ക് മാറ്റി.
അവിടെ അദ്ദേഹത്തിന് ഒരു ബാങ്കറുടെ സ്വകാര്യഭൂമിയിൽ വിവിധതരം ധാതുക്കൾ കണ്ടെത്താനുള്ളാ ജോലിയാണ് ലഭിച്ചത്.
ധാതുക്കളുടെ ഗുണവിശേഷങ്ങൾ വിയന്നയിലെ മോസ് സ്മാരകം
ഓസ്ട്രിയയിലെ തന്റെ ജോലിയുടെ ഭാഗമായി മോസ് ധാതുക്കൾ വർഗ്ഗീകരിക്കാൻ തുടങ്ങി.
കാലങ്ങളായി പിന്തുടർന്നുപോന്ന രാസസ്വഭാവങ്ങൾക്ക് അനുസരിച്ചുള്ള വർഗ്ഗീകരണത്തിന് പകരം ഭൗതികമായി സ്വഭാവങ്ങളനുസരിച്ച് വർഗ്ഗീകരിക്കുകയാണ് മോസ് ചെയ്തത്.
തിയോഫ്രാസ്റ്റസും പ്ലിനിയും വജ്രവും ക്വാർട്ട്സും തമ്മിൽ താരദമ്യം ചെയ്യാൻ ഈ രീതി ഉപയോഗിച്ചിട്ടുണ്ട്.
ക്വാർട്സിൽ പോറലേൽപ്പിക്കാൻ കഴിഞ്ഞതിനാൽ വജ്രം ക്വാർട്സിനേക്കാൾ കഠിനമാണെന്ന് അവർ കണ്ടെത്തി.
ഇതാണ് മോസ് വികസിപിച്ചെടുത്ത ധാതുകാഠിന്യമാനകത്തിന് ആധാരമായത്.
ധാതുക്കൾ ഇന്നും രാസസ്വ്ഭാവങ്ങളനുസരിച്ചാണ് വർഗ്ഗീകരിക്കുന്നതെങ്കിലും മോസ് ധാതുകാഠിന്യമാനകവും ചില പരിശോധനകളിൽ ഉപയോഗിച്ചുവരുന്നു.
1821ൽ മോസ് ഗ്രാസിൽ ഒരു പ്രഫസറായി.
1818ൽ സാക്സണിയിലെ ഫ്രേയിബേർഗിലേയും 1826ൽ വിയന്നയിലേയും പ്രഫസറായി മോസ് സേവനമനുഷ്ഠിച്ചു.
66ആം വയസ്സിൽ ഇറ്റലിയിലെ അഗോർദോയിലേക്കുള്ള ഒരു യാത്രക്കിടെ മോസ് അന്തരിച്ചു.
അവലംബം Wikimedia Commons has media related to Friedrich Mohs .
Wilhelm von Gümbel: Mohs, Friedrich.
In: Allgemeine Deutsche Biographie (ADB).
Band 22, Duncker Humblot, Leipzig 1885, S. 76–79.
Josef Zemann: Mohs Friedrich, Montanist, Mineraloge und Kristallograph.
In: Österreichisches Biographisches Lexikon 1815–1950 (ÖBL).
Band 6, Verlag der Österreichischen Akademie der Wissenschaften, Wien 1975, ISBN 3-7001-0128-7 , S. 345.
Friedrich Mohs.
In: Österreich-Lexikon von aeiou.
Johannes Uray, Chemische Theorie und mineralogische Klassifikationssysteme von der chemischen Revolution bis zur Mitte des 19.
In: Berhard Hubmann, Elmar Schübl, Johannes Seidl (Hgg.), Die Anfänge geologischer Forschung in Österreich.
Beiträge zur Tagung „10 Jahre Arbeitsgruppe Geschichte der Erdwissenschaften Österreichs“ von 24.
bis 26.
April 2009 in Graz.
Graz 2010, S 107-125.
ഇതും കാണുക മോസ് ധാതുകാഠിന്യമാനകം
ക്രാസിയ സോക്കോട്രാന ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Kraussia_socotrana
ക്രാസിയ സോക്കോട്രാന - Kraussia socotrana പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിൽ ക്രാസിയ ജനുസ്സിലെ ഒരു വർഗ്ഗം.
ഉഷ്ണമേഖലയിലും ഉഷ്ണമേഖലയോടടുത്തുകിടക്കുന്ന വരണ്ട നിലത്തും പാറക്കെട്ടുകളിലും ഇവ സാധാരണമായി കാണപ്പെടുന്നു.
Kraussia socotrana .
റൈൻ നദി ഇംഗ്ലീഷ് വിലാസം https://ml.wikipedia.org/wiki/Rhine
യൂറോപ്പിലെ ഏറ്റവും നീളമേറിയ നദികളിൽ ഒന്നാണ് റൈൻ ( ഡച്ച് : Rijn ; French : Rhin ; ജർമ്മൻ : Rhein ; ഇറ്റാലിയൻ : Reno ; ലത്തീൻ : Rhenus ; Romansh : Rain ).
സ്വിറ്റ്സർലാന്റിലെ ആൽപ്സ് പർവതനിരകളിൽ ഉത്ഭവിച്ച് നെതർലാന്റ്സിലെ വടക്കൻ കടലിൽ പതിക്കുന്ന ഈ നദി യൂറോപ്പിലെ ഏറ്റവും പ്രധാനപ്പെട്ട നദികളിൽ ഒന്നാണ്.
സെക്കന്റിൽ ശരാശരി 2,000 ഘന മീറ്ററിലധികം ജലം പുറന്തള്ളുന്ന ഈ നദിയുടെ നീളം 1,233 കിലോമീറ്റർ (766 മൈൽ) ആണ്.
റൈനും ഡാന്യൂബും ചേർന്നാണ് റോമാ സാമ്രാജ്യത്തിന്റെ വടക്കൻ അതിർത്തി  രൂപവത്കരിച്ചിരുന്നത്.
അക്കാലം മുതൽ ഉൾനാട്ടിലേക്ക് ചരക്കുകൾ കടത്തുന്നതിനുള്ള ഒരു പ്രധാന ജലഗതാഗത മാർഗ്ഗമാണ് റൈൻ.
ഒരു പ്രതിരോധമായും നിലകൊണ്ട റൈൻ പല അന്താരാഷ്ട്ര, ആഭ്യന്തര അതിർത്തികൾക്കും  അടിസ്ഥാനമായിരുന്നു.
റൈൻ നദിക്കരയിൽ സ്ഥിതിചെയ്യുന്ന ചരിത്രാതീതകാലത്തെ കോട്ടകൾ, ജലഗതാഗതമാർഗ്ഗം എന്ന നിലയിൽ അതിനുണ്ടായിരുന്ന പ്രാധാന്യത്തെ വ്യക്തമാക്കുന്നു.
മൈൻ , നെക്കാർ , മൊസേൽ എന്നിവ റൈൻ നദിയുടെ പ്രധാന പോഷകനദികളാണ്.
റൈൻ നദിയുടെ ഗതി അവലംബം ↑ {{ cite web }} :  CS1 maint: unrecognized language ( link ) ↑ Frijters and Leentvaar (2003) ↑ ↑ പുറത്തേക്കുള്ള കണ്ണികൾ Rhine online water guide and map Bibliography on Water Resources and International Law Peace Palace Library Spatial Planning Key Decision Room for the River.
Investing in the safety and vitality of the Dutch river basin region (Dec 2006) PDF (1.31 MB) Geology Britain's drowned landscapes New dating of the European Ice Age Archived 2007-07-07 at the Wayback Machine .
Regional Tectonics: from the Rhine Graben Archived 2005-12-19 at the Wayback Machine .
Rhine–Meuse delta studies Archived 2018-04-03 at the Wayback Machine .
Universität Basel - Upper Rhine Graben Evolution and Neotectonics Archived 2000-09-26 at the Wayback Machine .
(in German) History Rhine history and maps Archived 2010-03-23 at the Wayback Machine .
Roman Rhine Archived 2008-09-15 at the Wayback Machine .
Navigation Rhein Navigation Commission Castles Castles along the Rhine River Castles on the Rhine river in Germany State-owned historical monuments in Rheinland-Palatinate Travel guide Tomasee and three gorges in Switzerland of the headwaters of the rhine on official tourism board Graubünden Archived 2011-07-06 at the Wayback Machine .
Aerial Photos of the Upper Middle Rhine Valley World Heritage Official Guide to the Middle Rhein (UNESCO World Heritage) Archived 2016-03-13 at the Wayback Machine .
Article about the Middle Rhine Valley with nice photo gallery (German) കുറിപ്പുകൾ കുറിപ്പുകൾ ↑
ആൽഫ്രെഡ് ഡ്രെയ്ക് ഇംഗ്ലീഷ് വിലാസം https://ml.wikipedia.org/wiki/Alfred_Drake
അമേരിക്കൻ നടനും ഗായകനുമായിരുന്നു ആൽഫ്രെഡ് ഡ്രെയ്ക് ( ഒക്ടോബർ 7, 1914 - ജൂലൈ 25, 1992).
1936-ൽ രംഗത്തുവന്ന ആൽ ഫ്രെഡ് അതേവർഷം അരങ്ങേറിയ വൈറ്റ് ഹോഴ്സ് ഇൻ എന്ന നാടകത്തിലൂടെ ശ്രദ്ധേയനായി.
തുടർന്ന് 1937-ൽ ബേബസ് ഇൻ ആമ്സ് എന്ന നാടകത്തിലും അഭിനയിച്ചു.
1943 വരെ അനേകം നാടകങ്ങളിൽ അഭിനയിച്ചുവെങ്കിലും ഓക്ലഹോമ എന്ന നാടകത്തിലെ അഭിനയമാണ് ആൽഫ്രെഡിനെ പ്രശസ്തനാക്കിയത്.
നല്ലൊരു ഗായകനുമായിരുന്നതിനാൽ പല സംഗീത നാടകങ്ങളിലും മുഖ്യതാരമായി.
കിസ്മികാതെ (1948), കിസ്മെത് (1953) എന്നിവയാണ് പരക്കെ അറിയപ്പെട്ട മറ്റു രണ്ട് നാടകങ്ങൾ.
1964-ൽ പ്രസിദ്ധ സിനിമാതാരമായ റിച്ചാർഡ് ബർട്ടൻ ബ്രോഡ്വേയിൽ അവതരിപ്പിച്ച ഹാംലറ്റ് നാടകത്തിൽ ക്ളോഡിയസ്സായും പിറന്റലോ, വൈൽഡർ എന്നിവരുടെ നാടകങ്ങളിലെ മുഖ്യറോളുകളിലും അഭിനയിച്ചു.
നാടകവേദിയിലെ സംഭാവനകളെ അടിസ്ഥാനമാക്കി 1990-ലെ സ്പെഷ്യൽ ടോണി അവാർഡ് ആൽഫ്രെഡിനു നൽകുകയുണ്ടായി.
പുറത്തേക്കുള്ള കണ്ണികൾ http://www.pbs.org/wnet/broadway/stars/drake_a.html http://www.imdb.com/name/nm0236848/ http://www.nytimes.com/1992/07/26/nyregion/alfred-drake-baritone-star-of-oklahoma-and-kismet-dies-at-77.html http://www.answers.com/topic/alfred-drake കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രെയ്ക്, ആൽഫ്രെഡ് (1914 - 92) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാഷണൽ ഗാലറി ഓഫ് ആർട്ട് ഇംഗ്ലീഷ് വിലാസം https://ml.wikipedia.org/wiki/National_Gallery_of_Art
അമേരിക്കൻ ഐക്യനാടുകളിലെ വാഷിംഗ്‌ടൺ, ഡി.സി.യിലെ ഒരു ദേശീയ ആർട്ട് മ്യൂസിയമാണ് നാഷണൽ ഗാലറി ഓഫ് ആർട്ട് .
ഇത് നാഷണൽ മാളിൽ, 3-ഉം 9-ആം സ്ട്രീറ്റുകൾക്കും ഇടയിൽ, കോൺസ്റ്റിറ്റ്യൂഷൻ അവന്യൂ NW യിൽ സ്ഥിതിചെയ്യുന്നു.
പൊതുജനങ്ങൾക്കായി തുറന്നതും സൗജന്യവുമായ ഈ മ്യൂസിയം 1937-ൽ യുണൈറ്റഡ് സ്റ്റേറ്റ്സ് കോൺഗ്രസിന്റെ സംയുക്ത പ്രമേയത്തിലൂടെ അമേരിക്കൻ ജനങ്ങൾക്കായി സ്വകാര്യമായി സ്ഥാപിച്ചു.
ആൻഡ്രൂ ഡബ്ല്യു. മെലോൺ ഗണ്യമായ കലാ ശേഖരവും നിർമ്മാണത്തിനുള്ള ഫണ്ടും സംഭാവന ചെയ്തു.
പോൾ മെലോൺ, ഐൽസ മെല്ലൺ ബ്രൂസ്, ലെസ്സിംഗ് ജെ. റോസൻവാൾഡ്, സാമുവൽ ഹെൻറി ക്രെസ്, റഷ് ഹാരിസൺ ക്രെസ്, പീറ്റർ ആരെൽ ബ്രൗൺ വൈഡനർ, ജോസഫ് ഇ വൈഡനർ, ചെസ്റ്റർ ഡെയ്ൽ എന്നിവർ സംഭാവന ചെയ്ത പ്രധാന കലാസൃഷ്ടികൾ പ്രധാന ശേഖരത്തിൽ ഉൾപ്പെടുന്നു.
അമേരിക്കയിലെ ലിയോനാർഡോ ഡാവിഞ്ചിയുടെ ഒരേയൊരു പെയിന്റിംഗും അലക്സാണ്ടർ കാൽഡർ സൃഷ്ടിച്ച ഏറ്റവും വലിയ മൊബൈലും ഉൾപ്പെടെ ഗ്യാലറിയിലെ പെയിന്റിംഗുകൾ, ഡ്രോയിംഗുകൾ, പ്രിന്റുകൾ, ഫോട്ടോഗ്രാഫുകൾ, ശിൽപങ്ങൾ, മെഡലുകൾ, അലങ്കാര കലകൾ എന്നിവയുടെ ശേഖരം മധ്യകാലഘട്ടം മുതൽ ഇന്നുവരെയുള്ള പാശ്ചാത്യ കലയുടെ വികാസത്തെ അടയാളപ്പെടുത്തുന്നു.
അവലംബം കൂടുതൽ വായനയ്ക്ക് David Cannadine , Mellon: An American Life , Knopf, 2006, ISBN 0-679-45032-7 Neil Harris, Capital Culture: J. Carter Brown, the National Gallery of Art, and the Reinvention of the Museum Experience , University of Chicago Press, 2013, ISBN 9780226067704 Andrew Kelly, Kentucky by Design: The Decorative Arts, American Culture, and the Index of American Design, University Press of Kentucky, 2015.
ISBN 978-0-8131-5567-8 "The National Gallery of Art, Washington", special number of Connaissance des Arts , Société Français de Promotion Artistique (2000) ISSN 1242-9198 പുറംകണ്ണികൾ National Gallery of Art എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് NGA Collection Department of Image Collections, National Gallery of Art Library Center for Advanced Study in the Visual Arts National Gallery of Art National, YouTube National Gallery of Art Talks, YouTube
ബില്ലി ഗ്രഹാം ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
ലോകപ്രശസ്തനായ സുവിശേഷപ്രഭാഷകനായിരുന്നു ബില്ലി ഗ്രഹാം .
(ജ:നവം:7, 1918 –ഫെബ്രു: 21, 2018)എഴുപതു വർഷം സുവിശേഷ പ്രസംഗവേദികളിൽ നിറഞ്ഞുനിന്ന ബില്ലി ഗ്രഹാം ചരിത്രത്തിൽ ഏറ്റവും കൂടുതൽ പേരോടു പ്രസംഗിച്ചിട്ടുള്ള വ്യക്തിയായാണ് അറിയപ്പെടുന്നത്.
നേരിട്ടും ടിവിയിലൂടെയും സാറ്റലൈറ്റ് പ്രക്ഷേപണങ്ങളിലൂടെയും ലോകവ്യാപകമായി 21 കോടി ആളുകളോട് അദ്ദേഹം പ്രസംഗിച്ചിട്ടുണ്ടെന്നു കരുതുന്നു.
അവർ ഓഫ് ഡിസിഷൻ എന്ന റേഡിയോ പരിപാടി ശ്രദ്ധേയമായിരുന്നു.
ബില്ലി ഗ്രഹാമിന് അമേരിക്കയിലെ പരമോന്നത സിവിലിയൻ ബഹുമതിയായ പ്രസിഡന്റിന്റെ ഫ്രീഡം മെഡൽ 1983ൽ അന്നത്തെ പ്രസിഡന്റ് റീഗൻ സമ്മാനിക്കുകയുണ്ടായി.
കൂടാതെ ടെമ്പിൾടൺ പുരസ്കാരം, ബ്രിട്ടന്റെ ‘പ്രഭു’ പദവി തുടങ്ങി ഒട്ടേറെ ബഹുമതികൾക്കും ബില്ലി അർഹനായി.
ഗാസ്പാർഡ് ബൗഹിൻ ഇംഗ്ലീഷ് വിലാസം https://ml.wikipedia.org/wiki/Gaspard_Bauhin
ഗാസ്പാർഡ് ബൗഹിൻ അല്ലെങ്കിൽ കാസ്പെർ ബൗഹിൻ (17 January 1560 in Basel – 5 December 1624 in Basel) ഒരു സ്വിറ്റ്സർലാന്റുകാരനായ സസ്യശാസ്ത്രജ്ഞനായിരുന്നു.
1596ലെ Phytopinax ആയിരക്കണക്കിനു സസ്യങ്ങളെ സവിശേഷമായി വർഗ്ഗീകരിക്കുന്ന പുസ്തകമാണ്.
Animadversiones in historiam generalem plantarum , 1601 ജീവചരിത്രം
ഫ്രെഞ്ച് ശരീരശാസ്ത്രജ്ഞനായിരുന്ന ജീൻ ബൗഹിന്റെ മകനായിരുന്നു.
അദ്ദെഹം ഗസ്പാർഡ് ബെസെലിൽ ജനിച്ഛു.
തുടർന്ന് പാദുവായിൽ വൈദ്യശാസ്ത്രം പഠിച്ചു.
1580ൽ ബേസെലിൽ തിരികെയെത്തി.
അവലംബം Duane Isely, One Hundred and One Botanists (Iowa State University Press, 1994), pp. 49–52
വില്യം ഫോർഡ് ഗിബ്സൺ ഇംഗ്ലീഷ് വിലാസം https://ml.wikipedia.org/wiki/William_Gibson
സയൻസ് കഥകളുടെ ഉപവിഭാഗമായ സൈബർപങ്കിന്റെ(cyberpunck) പ്രണേതാവായ ഒരു അമേരിക്കൻ-കനേഡിയൻ എഴുത്തുകാരനാണ്‌ വില്യം ഫോർഡ് ഗിബ്‌സൺ .
(ജനനം:മാർച്ച് 17, 1948) .
ബേണിംഗ് ക്രോം എന്ന ചേറുകഥയിലൂടെ "സൈബർസ്പേസ്"(cyberspace) എന്ന പദം ആദ്യമായി ഉപയോഗിച്ചത് വില്യം ഗിബ്‌സൺ ആണ്‌ .
പിന്നീട് 1984 ൽ എഴുതിയ "ന്യൂറോമാൻസർ"(Neuromancer) എന്ന നോവലിലൂടെ ഈ വാക്ക് കൂടുതൽ പ്രചാരം നേടി.1990 കളിൽ ഇന്റർനെറ്റ് വ്യാപകമാകുന്നതിന്‌ മുമ്പ് തന്നെ ഇൻഫർമേഷൻ യുഗത്തിന്റെ(information age) ഒരു സാങ്കല്പിക ലോകം അദ്ദേഹം ദർശിച്ചു.
റിയാലിറ്റി ടെലിവിഷന്റെ ഉദയം പ്രവചിച്ചതിലൂടെയും വീഡിയോ ഗൈം, വെബ് തുടങ്ങിയ പ്രതീതി സാഹചര്യങ്ങളുടെ(virtual environments) ദ്രുതഗതിയിലുള്ള വളർച്ചയ്ക്ക് നിദാനമായ സാങ്കല്പിക അടിത്തറ സ്ഥാപിച്ചതിലൂടെയും ഗിബ്‌സൺ പ്രസിദ്ധനായി.
"കഴിഞ്ഞ രണ്ട് ദശകത്തിലെ ഏറ്റവും പ്രമുഖനായ നോവലിസ്റ്റ്" എന്നാണ്‌ ബ്രിട്ടീഷ് പത്രമായ ദ ഗാർഡിയൻ 1999 ൽ  ഗിബ്‌സനെ വിശേഷിപ്പിച്ചത്.
ഇരുപതിലധികം ചെറുകഥകളും നിരൂപക പ്രശംസ നേടിയ ഒമ്പത് നോവലുകളും(ഒരെണ്ണം മറ്റൊരാളുമായി ചേർന്നെഴുതിയത്)  നിരവധി ലേഖനങ്ങളും അദ്ദേഹം ഇതുവരെയായി എഴുതി.
സംഗീതജ്ഞർ,ചലച്ചിത്രകാരന്മാർ,മറ്റുകലാകാരന്മാർ എന്നിവരുമായും അദ്ദേഹം പ്രവർത്തിച്ചു.
ശാസ്ത്രകഥകാരന്മാരിലും ,സാങ്കേതികത,അക്കാദമിക രംഗം, സൈബർസംസ്കാരം എന്നിവയിലും ഗിബ്‌സന്റെ ചിന്താ സ്വാധീനം പ്രകടമാണ്‌.
പഴവീട് ശ്രീ ദുർഗ്ഗാ ഭഗവതി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.